《次迟韵示陈天倪秀才侄孙元老主簿》
宋代·苏辙

茅檐有佳客，肃肃清风兴。
吾孙成均来，左右皆良朋。
为怜众兄成，将冠未有称。
条枚失熂燎，中林化薪蒸。
老夫方苦贫，不办酒如渑。
夏田已失麦，种豆喜多蝇。
何以待君子，箪瓢容一升。
君来岂非误，门庭冷如冰。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。